ಮಿನ್ನಿಯಾಪೋಲಿಸ್ ಸಾರ್ವಜನಿಕ ಶಾಲೆಗಳು, ಸಾರ್ವಜನಿಕ ಪ್ರಾಥಮಿಕ ಹಾಗು ಮಾಧ್ಯಮಿಕ ಶಾಲೆಗಳಿಗೆ 36,370 ವಿದ್ಯಾರ್ಥಿಗಳನ್ನು ನೇಮಕ ಮಾಡಿಕೊಳ್ಳುತ್ತದೆ. 

ಮಿನ್ನಿಯಾಪೋಲಿಸ್ ಕಾಲೇಜಿನ ಕಾರ್ಯಕ್ಷೇತ್ರದಲ್ಲಿ ಯುನಿವರ್ಸಿಟಿ ಆಫ್ ಮಿನ್ನೇಸೋಟದ ಮುಖ್ಯ ಕ್ಯಾಂಪಸ್ ಪ್ರಾಧಾನ್ಯತೆ ಪಡೆದಿದೆ. ಇದರಲ್ಲಿ 50,000 ಪದವಿಪೂರ್ವ, ಪದವಿ, ಹಾಗು ವೃತ್ತಿಪರ ವಿದ್ಯಾರ್ಥಿಗಳು ಇಪ್ಪತ್ತು ಕಾಲೇಜುಗಳು, ಶಾಲೆಗಳು, ಹಾಗು ವಿದ್ಯಾಸಂಸ್ಥೆಗಳಲ್ಲಿ ವ್ಯಾಸಂಗ ಮಾಡುತ್ತಾರೆ.

ಮಿನ್ನಿಯಾಪೋಲಿಸ್ ಕಮ್ಯೂನಿಟಿ ಅಂಡ್ ಟೆಕ್ನಿಕಲ್ ಕಾಲೇಜ್, ಖಾಸಗಿ ಸಂಸ್ಥೆಯಾದ ಡನ್ವುಡಿ ಕಾಲೇಜ್ ಆಫ್ ಟೆಕ್ನಾಲಜಿ, ಗ್ಲೋಬ್ ಯುನಿವರ್ಸಿಟಿ/ಮಿನ್ನೇಸೋಟ ಸ್ಕೂಲ್ ಆಫ್ ಬಿಸ್ನಿಸ್, ಹಾಗು ಆರ್ಟ್ ಇನ್ಸ್ಟಿಟ್ಯೂಟ್ಸ್ ಇಂಟರ್ನ್ಯಾಷನಲ್ ಮಿನ್ನೇಸೋಟ ವೃತ್ತಿಪರ ತರಬೇತಿಯನ್ನು ನೀಡುತ್ತದೆ. 

ಹೆನ್ನೆಪಿನ್ ಕೌಂಟಿ ಲೈಬ್ರರಿ ವ್ಯವಸ್ಥೆಯು 2008ರಲ್ಲಿ ನಗರದ ಸಾರ್ವಜನಿಕ ಗ್ರಂಥಾಲಯಗಳ ಆಡಳಿತ ನಿರ್ವಹಣೆಯನ್ನು ಪ್ರಾರಂಭಿಸಿತು. T. B. ವಾಕರ್ 1885ರಲ್ಲಿ ಸ್ಥಾಪಿಸಿದ ಮಿನ್ನಿಯಾಪೋಲಿಸ್ ಸಾರ್ವಜನಿಕ ಗ್ರಂಥಾಲಯವು 2007ರಲ್ಲಿ ತೀವ್ರತರವಾದ ಬಜೆಟ್ ಮುಗ್ಗಟ್ಟನ್ನು ಎದುರಿಸುವುದರ ಜೊತೆಗೆ ನೆರೆ ಪ್ರದೇಶದಲ್ಲಿದ್ದ ಗ್ರಂಥಾಲಯದ ಮೂರು ಶಾಖೆಗಳನ್ನು ಬಲವಂತವಾಗಿ ಮುಚ್ಚಬೇಕಾಯಿತು. ನಗರದ ಮಧ್ಯಭಾಗದಲ್ಲಿರುವ ಸೆಸರ್ ಪೆಲ್ಲಿ ವಿನ್ಯಾಸದ ಹೊಸ ಕೇಂದ್ರ ಗ್ರಂಥಾಲಯವು 2006ರಲ್ಲಿ ಆರಂಭವಾಯಿತು. ಹತ್ತು ವಿಶೇಷ ಸಂಗ್ರಹಣೆಗಳು 25,000ಕ್ಕೂ ಹೆಚ್ಚಿನ ಪುಸ್ತಕಗಳು ಹಾಗು ಅವಶ್ಯಕ ಮಾಹಿತಿಯನ್ನು ಸಂಶೋಧಕರಿಗೆ ಒದಗಿಸುತ್ತದೆ, ಇದರಲ್ಲಿ ಮಿನ್ನಿಯಾಪೋಲಿಸ್ ಸಂಗ್ರಹಣೆ ಹಾಗು ಮಿನ್ನಿಯಾಪೋಲಿಸ್ ಛಾಯಚಿತ್ರ ಸಂಗ್ರಹಣೆಯೂ ಸೇರಿದೆ. ಒಂದು ಇತ್ತೀಚಿನ ಸಮೀಕ್ಷೆಯ ಪ್ರಕಾರ ವ್ಯವಸ್ಥೆಯ 1,696,453 ವಸ್ತುಗಳು ವಾರ್ಷಿಕವಾಗಿ ಬಳಕೆಯಾಗುತ್ತವೆ ಹಾಗು ಗ್ರಂಥಾಲಯವು ಪ್ರತಿ ವರ್ಷ 500,000ಕ್ಕೂ ಹೆಚ್ಚಿನ ಸಂಶೋಧನಾ ಹಾಗು ವಾಸ್ತವಾಂಶದ ಅನ್ವೇಷಣೆಗಳಲ್ಲಿ ಎದುರಾಗುವ ಪ್ರಶ್ನೆಗಳಿಗೆ ಉತ್ತರವನ್ನು ದೊರಕಿಸಿಕೊಡುತ್ತದೆ. 

ಕಳೆದ 2007ರಲ್ಲಿ, ಮಿನ್ನಿಯಾಪೋಲಿಸ್ ನಗರವು ಅಮೇರಿಕಾದ ಅತ್ಯಂತ ಸುಶಿಕ್ಷಿತ ನಗರವೆಂದು ಮನ್ನಣೆ ಗಳಿಸಿತು. ಲೈವ್ ಸೈನ್ಸ್ ನಡೆಸಿದ ಅಧ್ಯಯನದ ಪ್ರಕಾರ, 250,000ಕ್ಕೂ ಅಧಿಕ ಜನಸಂಖ್ಯೆಯನ್ನು ಹೊಂದಿರುವ 69 U.S. ನಗರಗಳ ಸಮೀಕ್ಷೆ ನಡೆಸಿತು. ಸಮೀಕ್ಷೆಯು ಆರು ಪ್ರಮುಖ ಅಂಶಗಳ ಮೇಲೆ ಗಮನ ಹರಿಸಿತು: ಪುಸ್ತಕದಂಗಡಿಗಳ ಸಂಖ್ಯೆ, ದಿನಪತ್ರಿಕೆ ಮಾರಾಟ, ಗ್ರಂಥಾಲಯ ಸಂಪನ್ಮೂಲ, ನಿಯತಕಾಲಿಕಗಳ ಪ್ರಕಟಣಾ ಸಂಪನ್ಮೂಲ, ಶೈಕ್ಷಣಿಕ ಸಾಧನೆ ಹಾಗು ಅಂತರ್ಜಾಲ ಸಂಪನ್ಮೂಲ. ಎರಡನೇ ಸ್ಥಾನವನ್ನು ಸಿಯಾಟಲ್, ವಾಶಿಂಗ್ಟನ್ ಪಡೆದರೆ, ಮೂರನೇ ಸ್ಥಾನವನ್ನು ಮಿನ್ನಿಯಾಪೋಲಿಸ್ ನ ನೆರೆ ಪ್ರದೇಶ St. ಪಾಲ್ ಪಡೆಯಿತು. ಈ ಸ್ಥಾನಗಳನ್ನು ಅನುಕ್ರಮವಾಗಿ ಡೆನ್ವರ್, ಕೊಲೋರಾಡೋ ಹಾಗು ವಾಶಿಂಗ್ಟನ್, D.C. ಅನುಸರಿಸಿದವು. 

ಆರ್ಥಿಕ ಸ್ಥಿತಿ
ಶಿಕ್ಷಣ
ಕಲೆ
ಕ್ರೀಡೆಗಳು